CELEX: 62018TN0730
Language: lv
Date: 2018-12-12 00:00:00
Title: Lieta T-730/18: Prasība, kas celta 2018. gada 12. decembrī – DQ u.c./Parlaments

11.2.2019   
            
            
               LV
            
            
               Eiropas Savienības Oficiālais Vēstnesis
            
            
               C 54/31
            
         
      Prasība, kas celta 2018. gada 12. decembrī – DQ u.c./Parlaments
      (Lieta T-730/18)
      (2019/C 54/45)
      Tiesvedības valoda – franču
      
         Lietas dalībnieki
      
      
         Prasītāji: DQ un vienpadsmit citi prasītāji (pārstāvis: M. Casado García-Hirschfeld, advokāts)
      
         Atbildētājs: Eiropas Parlaments
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atzīt šo prasības pieteikumu par pieņemamu un pamatotu;
               
            līdz ar to:
      
                  —
               
               
                  atcelt netiešo lēmumu, ar ko noraidīts lūgums atlīdzināt kaitējumu (turpmāk tekstā – “apstrīdētais lēmums”), ko prasītāji bija iesnieguši 2017. gada 13. decembrī atbilstoši Civildienesta noteikumu 90. panta 1. punktam;
               
            
                  —
               
               
                  atcelt, ja nepieciešams, 2018. gada 12. septembra lēmumu par 2018. gada 23. maijā atbilstoši Civildienesta noteikumu 90. panta 2. punktam iesniegtās sūdzības noraidīšanu;
               
            
                  —
               
               
                  piespriest atlīdzināt morālo kaitējumu, kas radīts ar visiem Parlamenta aktiem un darbībām, kuri jāizvērtē kopāņemot un kuru prasītāji lēš, atstājot Vispārējai tiesai iespēju to pārskatīt, ex aequo et bono192 000 EUR apmērā;
               
            
                  —
               
               
                  piespriest Parlamentam samaksāt šajā laikā radušos kompensācijas un nokavējuma procentus;
               
            
                  —
               
               
                  piespriest atbildētājam atlīdzināt visus tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāji norāda uz Parlamenta kā darba devēja pieļautiem pārkāpumiem, tostarp labas pārvaldības principa neievērošanu un pienākuma ņemt vērā ierēdņu intereses neizpildi, to cieņas aizskārumu, pārkāpumu pret to privāto un ģimenes dzīvi, tiesību uz medicīnisko konfidencialitāti pārkāpumu un tiesību uz darba apstākļiem, kas atbilstu viņu veselībai, drošībai un cieņai, pārkāpumu.
      Prasītāji uzskata, ka to izvirzītie fakti un darbības prima facie ir īsti vai katrā ziņā ticami, kas ir pamats pieņemt, ka pret tiem ir bijusi vērsta psiholoģiskā vardarbība, un lūdz atzīt Eiropas Parlamenta atbildību tostarp tādēļ, ka tas nav neko darījis, lai tiktu izskatīts to palīdzības lūgums pamatojoties uz Eiropas Savienības Civildienesta noteikumu 12. un 24. pantu.